open-index/open-wikipedia-markdown huggingface dataset:
William Reaside

**William Reaside**, nado  nado en Paisley o 24 de marzo de 1892 e finado en Old Kilpatrick o 15 de novembro de 1964 , foi un xogador e adestrador de fútbol escocés, coñecido tamén como**W. H. Cowan**.

## Traxectoria 
Comezou sendo adestrador de atletismo ó tempo que xogaba ó fútbol en equipos da súa Escocia natal, entre eles o Hibernian F.C. Convertido en axudante do adestrador Chas During, traballou no humilde St.Miven, no Glasgow University e en varios clubs de Noruega.

Chega a Vigo o 31 de xullo de 1927 para facerse cargo do Celta de Vigo substituíndo a Andrés Balsa. So adestraría ao equipo olívico na tempada 1927-28, na que o levaría a cuartos de final da Copa de España, onde caería derrotado ante a Real Sociedad.

No campionato galego o Celta quedaría subcampión e, esa mesma tempada, xogaría a primeira Liga da historia en modo de proba, conseguindo o subcampionato por detrás do Racing de Santander, aínda que é a título de anécdota, xa que non ten valor oficial ningún.

No verán de 1928 o Celta baixo a dirección de Cowan realizou unha xira por Suramérica na que disputou tres encontros en Buenos Aires, dous no Uruguai e un en Rosario.

## Véxase tamén 
### Ligazóns externas 
* Historia do Celta
*
Claudio Marchisio

**Claudio Marchisio**, nado en Turín o 19 de xaneiro de 1986, é un futbolista italiano. Xoga de mediocentro e o seu club actual é o Zenit San Petersburgo. Ademais, é internacional na selección de Italia.

## Traxectoria 
### Club 
Produto da canteira do Juventus, pasou toda a súa carreira no equipo da súa cidade natal, coa excepción dun ano no Empoli FC, onde estivo cedido na tempada 2007-08. Na tempada 2009-10, converteuse no cuarto capitán do equipo.

## Palmarés 
### Club 
;Juventus
* **Serie B: 1**
:: 2006–07

* **Serie A: 1**
:: 2011-12

## Véxase tamén 
### Ligazóns externas 
* Perfil na web do Juventus FC
José María Peña Salegui

**Anacleto José María Peña Salegui**, nado en Getxo (Biscaia) o 19 de abril de 1895 e finado o 13 de xaneiro de 1988, foi un atleta, futbolista e adestrador de fútbol vasco.

## Traxectoria 
Na súa etapa no Arenas de Getxo compaxinaba o fútbol co atletismo. En 1923 proclamouse con este club campión de España na disciplina de remudas 4x250 metros, e bateu o récord de España de 110 metros valados, cun tempo de 17 segundos e catro décimas. En 1925 foi campión de España dos 400 metros valados e en 1926 coroouse campión dos 110 metros valados.

Como xogador de fútbol gañou co Arenas a Copa de España de 1919, ao derrotar na final ao FC Barcelona, anotando el mesmo un dos goles do seu equipo na prórroga (5-2). Anteriomente xa xogara outra final de Copa, na edición de 1917, na que o Arenas perdeu na final contra o Real Madrid. Precisamente o equipo madrileño acabouno fichando no ano 1926, despois de máis dunha década no Arenas de Getxo.

Foi un dos primeiros futbolistas en asinar un contrato profesional co Real Madrid, co que xogou durante seis tempadas, formando un bloque no centro do campo con Prats e Esparza. O 10 de febreiro de 1929 disputou o primeiro partido do Real Madrid na Primeira División, goleando por 5-0 ao Europa.

No ano 1932 deixou o Real Madrid, á idade de 37 anos. Nese momento o Celta de Vigo fíxolle unha xenerosa oferta para ser xogador-adestrador en Segunda División. Adestrou en Vigo tres tempadas, actuando tamén como xogador en nove encontros en total. Nas súas dúas primeiras tempadas no equipo celeste rematou na sétima e na cuarta posición respectivamente, nunha liga de dez equipos, mentres que na terceira, a tempada 1934/35, acabou líder do seu grupo, xogando a promoción de ascenso pero sen conseguir subir de categoría.

O 26 de maio de 1935 dirixiu o seu último partido co Celta, nos oitavos de final da Copa do Presidente da República contra o Sabadell, onde ademais actuou como xogador, aos seus 40 anos de idade. Posteriormente foi adestrador do Oviedo, Osasuna, Arenas de Getxo, Sporting de Gijón, Barakaldo, e Gimnástica de Torrelavega, algúns deles en máis dunha etapa.

### Selección española 
Foi internacional coa selección española 21 ocasións, debutando en 1921 nun partido amigable contra Bélxica en San Mamés. Participou nos Xogos Olímpicos de 1924 en París, caendo na primeira rolda contra Italia.

## Notas 
## Véxase tamén 
### Ligazóns externas 
* Páxina oficial do Celta de Vigo
* Historia do Celta de Vigo
Sergio Álvarez

**Sergio Álvarez** pode referirse a:
***Sergio Álvarez Moya** (Avilés 1985), xinete.
***Sergio Álvarez Conde** (Catoira, 1986), futbolista.
Ennio

**Quinto Ennio** *(Quintus Ennius)* nado en Rudiae en -239 e morto en -169, foi un dramaturgo e poeta romano.

## Traxectoria 
Naceu en *Rudiae* no ano -239. Falaba tres linguas: latín, osco e grego. En Roma ensinou grego e estivo baixo a protección de personaxes tan importantes como Escipión o Africano ou Marco Fulvio Nobilior e o seu fillo, Quinto Nobilior, o que o fixo cidadán romano. Morreu no ano -169 e as súas cinzas foron levadas á súa patria.

## Obra 
Ennio cultivou a maioría dos xéneros da época e foi o primeiro autor en Roma que utilizou o hexámetro grego en vez do saturnio romano.
As súas obras máis importantes son:
* **En comedia:** *Cupiuncula, Pancratiastes*.
* **En poesía épica:** *Annales*: Un poema épico dividido en 18 libros onde se narra a historia de Roma cronoloxicamente comezando pola fundación e a monarquía. O final é descoñecido xa que os últimos libros perdéronse e a 1ª Guerra Púnica está omitida, xa que foi narrada por Nevio.
* **En poesía didáctica:** Escribiu un tratado gastronómico do que só conservamos un fragmento chamado *Hedyphagetica*
* **En traxedia:** cultivou os dous estilos de traxedia: a *Cothurnata*, de estilo grego e dentro da cal escribiu 20 obras (*Achilles, Andromeda, Iphigenia, Thyestes*...); e a *Praetexta*, de temática romana (*Ambracia, Sabinae*).

## Estilo 
Está influenciado pola literatura homérica e utiliza epítetos homéricos e neoloxismos baseados nesta. Tamén están presentes as formas arcaicas e a utilización de epítetos expresionistas para enriquecer as súas composicións. Mostra un gran gusto polos xogos de fonéticos por medio da aliteración e o apócope.

## Posteridade 
Foi o poeta máis importante de Roma ata a aparición dos chamados *Poetae Noui* e pódese observar unha grande influencia do poeta en Lucrecio e, sobre todo, en Virxilio cunha semellanza na métrica, na linguaxe, nos motivos e no feito de enxalzar a Roma (tendo as obras de ambos un marcado carácter nacional).
Odilo Bravo

**Odilio Bravo González**, nado no Carballiño o 1 de setembro de 1916 e finado en Málaga o 16 de febreiro de 2004, foi un futbolista e adestrador de fútbol galego.

## Traxectoria 
Aínda que naceu no Carballiño, viviu en Vigo dende pequeno. Na cidade viguesa comezou xogando ao fútbol no Peña Colón e no Rápido de Bouzas, e máis tarde xogou en equipos cataláns como o Vilafranca ou o Gràcia. Colgou as botas no ano 1951 e ese mesmo ano realizou o curso de adestradores na escola de preparadores de Barcelona. Na cidade condal adestrou ao Universitario de Barcelona, o equipo  da Universidade de Barcelona. Regresou a Vigo a mediados de xullo de 1952, debutando como adestrador do Celta de Vigo na pretempada por América de 1952.

Porén, dimitiu despois de 20 xornadas a causa dos malos resultados. Foi substituído por Armando, que á súa vez foino por Luis Urquiri, salvándose o equipo do descenso na liga de descenso grazas á renuncia do España Industrial a ascender a Primeira División.

## Notas 
## Véxase tamén 
### Ligazóns externas 
* Páxina oficial do Celta de Vigo
* Historia do Celta de Vigo
Wojciech Szczęsny

**Wojciech Tomasz Szczęsny**, nado o 18 de abril de 1990 en Varsovia, é un futbolista polaco. Xoga de porteiro e o seu club actual é o AS Roma. Ademais, é internacional na selección de Polonia.

## Traxectoria 
### Club 
En 2006, Szczęsny chegou á canteira do Arsenal FC, ascendendo ao equipo reserva na tempada 2008-09. Szczęsny foi convocado por primeira vez co primeiro equipo o 24 de maio de 2009 nun partido de liga contra o Stoke City.

O 20 de novembro de 2009, Szczęsny foi cedido ao Brentford FC durante un mes. O 22 de decembro, o Arsenal estendeu a cesión durante un mes máis ata o 17 de xaneiro de 2010, e despois ata o 31 de xaneiro. Finalmente, foi estendida a súa cesión ata o 31 de maio.

### Selección 
Tras pasar polas categorías inferiores da selección polaca, chegou ao primeiro equipo en outubro de 2009.

Szczęsny foi incluído tamén no equipo da selección polaca para a disputa da Eurocopa de Polonia/Ucraína de 2012. Foi titular no primeiro partido contra a selección grega, e foi expulsado tras cometer un penalti sobre Dimitris Salpigidis.

## Véxase tamén 
### Ligazóns externas 
* Perfil na web do Arsenal FC 
* Perfil en ESPN
JYP

O **Jyväskylän palloilijat**, máis coñecido como **JYP**, é un equipo profesional de hóckey sobre xeo da cidade de Jyväskylä (Finlandia). Actualmente compite na SM-liiga, máxima categoría do hóckey sobre xeo finés, competición que gañou en dúas ocasións (2009 e 2012). Xoga os seus partidos como local no Synergia Areena, un pavillón inaugurado en 1982 e con capacidade para 4.618 espectadores.

## Historia 
O JYP foi fundado en 1977 co nome de **Jyväskylän Pallo**. Actualmente o seu nome é **Jyp Jyväskylä Oy**. En 1985 conseguiu o ascenso á máxima categoría, a SM-liiga, permanecendo nela dende aquela. Na tempada 2008-09 chegou o primeiro grande éxito do equipo ao conseguir proclamarse campión da competición tras derrotar por 4-0 na final disputada ao mellor de sete encontros ao Kárpät, logo de perder as dúas finais disputadas ata o momento en 1989 e 1992 e ter finalizado como campión da liga regular ese mesmo ano. No 2010 foi novamente campión da liga regular, mais perdeu nas semifinais fronte ao TPS en seis partidos (4-2). Finalmente, no 2012 alzouse co título da SM-liiga por segunda vez na súa historia tras derrotar na final aos Pelicans por 4-1.

## Palmarés 
* **2 SM-liiga:** 2009 e 2012
* **1 Champions Hockey League:** 2018

## Xogadores 
### Números retirados 
## Notas 
## Véxase tamén 
### Ligazóns externas 
* Sitio web oficial do JYP
Konstantin Tsiolkovskii

**Konstantin Eduardovich Tsiolkovskii** (en ) nado en Izhevskoe (Riazan) o 17 de setembro de 1857 e finado en Kaluga o 19 de setembro de 1935, foi un científico ruso, pioneiro na teoría da Astronáutica e impulsor teórico dos foguetes espaciais. As súas obras máis tarde inspiraron os principais enxeñeiros de foguetes como Sergey Korolev e Glushko Valentín e contribuíron ao éxito do programa espacial soviético.

## Traxectoria 
Nos seus primeiros anos viviu en Ryazan, ao sur de Moscova. Cando tiña 10 anos unha febre produciulle a perda completa da audición do oído esquerdo, o que o imposibilitou o resto da súa vida.

Aos 16 anos trasladouse a Moscova onde aprendeu por si mesmo matemáticas, mecánica analítica, astronomía física e química na biblioteca de Moscova.

En 1897 construíu o primeiro túnel de vento de Rusia, o que permitiu comprobar características aerodinámicas de modelos de aeronaves diferentes. A academia das ciencias outorgoulle diñeiro para construír un túnel de vento máis grande.

Inspirado pola novela *Da terra á lúa* de Jules Verne teorizou moitos aspectos dos viaxes espaciais e da propulsión de foguetes.

Está considerando o pai dos voos espaciais e a primeira persoa en concibir un ascensor espacial.

Con 22 anos o Ministerio outorgoulle unha praza de mestre, profesión que exerceu ata a súa xubilación en 1920.

## Publicacións científicas 
miniatura|dereita|Proxecto da primeira nave espacial por Konstantin Tsiolkovskii.

Gradualmente Tsiolkovskii foi centrar a súa atención nos voos espaciais e comezou a escribir sobre o espazo. O seu libro *Грезы о Земле и небе*,  *Greozy o zemie i Neve* (Soños da Terra e do Ceo) foi publicado en 1895; o ano seguinte publicou un artigo sobre como comunicarse con seres doutro planeta.

En 1903 aparecía publicado no número cinco da revista *Nauchnoe Obozrenie*  a súa Изследование мировых пространств реактивными приборами *Izsledovanie mirobykh prostranstv reactivymi privorami* ( *Investigación do espazo por medio de motores de reacción*) definindo os cálculos básicos dos voos espaciais modernos. Tsiolkovskii describiu en profundidade o uso de foguetes para o lanzamento de naves espaciais orbitais.

Estableceu a relación de masas dos foguetes e en consecuencia a fórmula fundamental da astronáutica. Propuxo o sistema de foguetes segmentados, aceptado universalmente, e a substitución do combustible sólido da época por propergol líquido, de maior rendemento.

A época entre 1910 e 1920 demostrou ser especialmente produtiva, publicou dez grandes obras que tentaban esclarecer a natureza dos corpos en órbita, o desenvolvemento de principios científicos de vehículos de reacción, deseño de estacións espaciais orbitais ou as viaxes interplanetarios.

## Notas 
## Véxase tamén 
### Ligazóns externas 
* http://www.russianspaceweb.com/tsiolkovsky.html .
Jules Quicherat

miniatura|Busto de Jules Quicherat na École des chartes**Jules Étienne Joseph Quicherat**, nado en París o 13 de outubro de 1814 e finado na mesma cidade o 8 de abril de 1882, foi un historiador e arqueólogo francés, coñecido pola edición do ''Procès de condamnation et de réhabilitation de Jeanne d'Arc* (5 vol., 1841-1849) e por estar considerado un dos pioneiros do estudo da arqueoloxía en Francia. Irmán do latinista Louis Marie Quicherat.

## Traxectoria 
Estudou no Collège Sainte-Barbe, onde recibiu unha educación clásica, máis tarde escribiu unha historia do centro en tres volumes. En 1835 entrou na École des chartes en 1834, obtendo o título de arquivista paleógrafo, e logo pasou a traballar na Bibliothèque Royale, en 1847 inaugurou un curso de leccións de arqueoloxía na École des chartes, e máis tarde foi designado profesor de arqueoloxía medieval e mais tamén asumiu en 1849 o posto de profesor de diplomática daquela escola, que dirixiu desde 1871 ata a súa morte. Cara ao final da súa vida comezou a transcribir as leccións de arqueoloxía, que se publicaron postumamente.

## Obras 
* *Procès de condamnation et de réhabilitation de Jeanne d'Arc* (5 vol. 1841-1849)
* *Aperçus nouveaux sur l'histoire de Jeanne d'Arc* (1850)
* *Thomas Basin* (1855-1859) 
* *L'Alésia de César rendue à la Franche-Comté* (1857)
* *Histoire de sainte Barbe* (1860-1864)
* *De la formation française des anciens noms de lieu* (1868)
* *Histoire du costume en France* (1875)
* *Rodrigue de Villandrando* (1879)
* *Mélanges d'archéologie et d'histoire'' (1885-1886), póstumo.

## Notas
Saimaan Pallo

O **Saimaan Pallo** ou **SaiPa** é un equipo profesional de hóckey sobre xeo da cidade de Lappeenranta (Finlandia). Actualmente compite na SM-liiga, a máxima categoría do hóckey sobre xeo finés. Xoga os seus partidos como local no Kisapuisto, un pavillón con capacidade para 4.847 espectadores.

## Historia 
O SaiPa foi fundado en 1948. O mellor resultado do equipo foi na tempada 1965-66, cando gañou a medalla de bronce ao finalizar terceiro. Na tempada 1995-96 SaiPa, logo de vencer a Forssan FoPS (3-1) na primeira rolda dos *play-offs* de ascenso ascendeu, conseguiu o ascenso á SM-liiga logo de derrotar na final ao colista da máxima categoría, o TuTo, por 3-0.

SaiPa tamén xogou un partido pola medalla de bronce na tempada 1998-99, mais perdeu fronte ao HPK por 7-2.

## Xogadores 
#### Capitáns do equipo 
Ao longo da súa historia un total de 29 xogadores ocuparon o posto de capitán do equipo, o primeiro xogador en ser nomeado para o posto foi Vilho Pekkonen na tempada 1959-60. O xogador que máis tempadas ocupou o posto de capitán foi Ville Koho, que liderou ao equipo dende a tempada 2007-08 e seguía á fronte do mesmo na 2018-19. Os diferentes xogadores que teñen sido capitáns do equipo ao longo da súa historia son:

|}

### Números retirados 
SaiPa ten retirado tres números en honor a tres xogadores que destacaron vestindo as cores do equipo. Os dous primeiros dorsais que foron retirados foron os números 3 e 9 de Lalli Partinen e Petri Skriko respectivamente, o 14 de novembro de 1998, con motivo do 50 aniversario do equipo, menores que o número 20 de Heikki Mälkiä foi retirado o 3 de Janeiro de 2009.

## Adestradores 

|}

## Palmarés 
### Trofeos colectivos 
;SM-liiga:* A Kanada-malja (Copa Canadá) é entregada anualmente ao equipo vencedor dos *play-offs* e campión da SM-liiga. É o trofeo principal da SM-liiga. O trofeo foi doado pola comunidade finlandesa do Canadá en 1950. O SaiPa nunca gañou o trofeo.
** 1 medallas de prata como segundo clasificado dos *play-offs*: 2025
** 1 medalla de bronce como terceiro clasificado dos *play-offs*:''' 1966

## Notas 
;Referencias

## Véxase tamén 
### Outros artigos
*SaiPa Naiset

### Ligazóns externas 
* Sitio web oficial do SaiPa
Nintendo 3DS

A **Nintendo 3DS** é unha videoconsola portátil que foi producida pola multinacional xaponesa Nintendo dende 2011 até 2020. O seu principal atractivo é a capacidade de mostrar gráficos en 3D sen a necesidade do uso de lentes ou calquera accesorio adicionais, grazas á autoestereoscopia.

A Nintendo 3DS presenta compatibilidade co software da Nintendo DS, incluíndo software da Nintendo DSi. A compañía presentou oficialmente o aparello no ano 2010 no Electronic Entertainment Expo de 2010, levando videoconsolas de proba para os asistentes ao evento. A Nintendo 3DS é a sucesora da serie portátil Nintendo DS e as súas principais competidoras son a PlayStation Portable e a PlayStation Vita, ambas de Sony.

A Nintendo 3DS foi lanzada no Xapón o 26 de febreiro de 2011; en Europa o 25 de marzo; en América do Norte o 27 de marzo; en Australia o 31 de marzo e en Corea do Sur o 28 de abril de 2011. O 28 de xullo dese mesmo ano Nintendo anunciou unha caída importante dos prezos a partir do 12 de agosto. Ademais, os consumidores que mercaran o sistema polo seu prezo de saída tiveron acceso a dez xogos do Nintendo Entertainment System desde o 1 de setembro de 2011 e dez xogos da Game Boy Advance desde o 16 de decembro de 2011, na Nintendo eShop.

A versión **Nintendo 3DS XL** é a "gran formato" da Nintendo 3DS. O seu lanzamento foi anunciado na Nintendo Directo o 22 de xuño de 2012. Este modelo foi lanzado en 28 de xullo de 2012 no Xapón e Europa, e o 19 de agosto de 2012 nos Estados Unidos.

## Software 
* Activity Log
* AR Games
* Download Play
* Face Raiders
* Internet Browser
* Mii Maker
* Nintendo 3DS Camera
* Nintendo 3DS Sound
* Nintendo eShop
* Streetpass Mii Plaza

## Xogos 
* Asphalt 3D
* LEGO Star Wars III: The Clone Wars
* Mario Kart 7
* Nintendogs + Cats: French Bulldog
* Nintendogs + Cats: Golden Retriever
* Nintendogs + Cats: Toy Poodle
* PES 2011 3D
* Pilotwings Resort
* Pokémon Rumble Blast
* Rayman 3D
* Ridge Racer 3D
* Samurai Warriors: Chronicles
* Super Mario 3D Land
* Super Monkey Ball 3D
* Super Street Fighter IV: 3D Edition
* The Legend of Zelda: Ocarina of Time 3D 
* The Sims 3
* Tom Clancy's Ghost Recon: Shadow Wars
* Tom Clancy's Splinter Cell 3D

## Véxase tamén 
### Outros artigos 
* Nintendo Switch
Piña (coníferas)

[miniatura|dereita|Piñas de piñeiro bravo en [Nigrán.]]

miniatura|*Pinus coulteri*

Unha **piña**, **cono** ou **estróbilo** é unha estrutura, ás veces leñosa, en forma de cono que protexe as sementes das árbores coníferas.
## Notas
Mathieu Debuchy

**Mathieu Debuchy**, nado o 28 de xullo de 1985 en Fretin, é un futbolista francés. Xoga de lateral dereito e o seu club actual é o AS Saint-Étienne.

## Traxectoria 
### Club 
Debuchy comezou a súa carreira no club da súa cidade natal, o Union Sportive Frétin, antes de fichar polo Lille OSC ós oito anos. Tras pasar dez anos na canteira do Lille, foi ascendido ó primeiro equipo antes do parón de inverno da tempada 2003-04. Fixo o seu debut coma profesional e coma titular no primeiro equipo o 30 de xaneiro de 2004 nun partido de liga contra o FC Metz.

O 4 de xaneiro de 2013, Debuchy fichou polo Newcastle United FC inglés, a cambio de 5.5 millóns de libras. Asinou un contrato de 5 anos e medio, ata o verán de 2018. Fixo o seu debut co Newcastle o 12 de xaneiro de 2013 contra o Norwich City.

### Selección 
O 5 de agosto de 2010, Debuchy foi chamado por primeira vez coa selección francesa para disputar un amigable contra a selección noruega o 11 de agosto de 2010. Anotou o seu primeiro gol coa selección o 27 de maio de 2012 contra Islandia.

Foi incluído tamén no equipo da selección francesa para a disputa da Eurocopa de Polonia/Ucraína de 2012.

## Palmarés 
### Club 
;Lille
* **Ligue 1: 1**
:: 2010-11

* **Copa de Francia: 1**
:: 2010-11

;Arsenal
* **FA Cup: 1**
:: 2014–15

* **FA Community Shield: 2**
:: 2014, 2015

## Notas 
## Véxase tamén 
### Ligazóns externas 
* Perfil no Lille OSC
* Perfil na web da Ligue 1
Festa do Esquecemento

Décimo Xunio Bruto atravesa o río Limia.|miniatura
Batalla entre castrexos e romanos.|miniatura
Lexionario.|miniatura
A **Festa do Esquecemento**, organizada pola Asociación Cultural Civitas Limicorum, é un evento festivo de recreación histórica, celebrado ininterrompidamente desde o ano 2001 na localidade de Xinzo, que lembra a chegada das lexións romanas comandadas por Décimo Xuño Bruto até a marxe esquerda do río Limia. Un dos seus promotores iniciais foi Miro Cerredelo.

O denominación da festa, “Esquecemento”, débese a que as tropas romanas, por mor do singular lugar en que debían cruzar o río Limia, creron acharse perante o lendario río Lethes, o río do Esquecemento, que facía esmorecer todas as lembranzas de quen o atravesase. Ante esta crenza e dificultade, Décimo Xuño Bruto, para que as lexións continuasen avanzando, viuse obrigado a cruzar o río empuñando o estandarte das aguias de Roma e a chamar polo seu nome a cada soldado desde a outra marxe para demostrar que a súa crenza era mera superstición.

A festa ten como momento máis significativo a recreación do paso do río Limia, mais hai outras moitas representacións da tradición e cultura castrexa e romana como danzas, mercado romano, banquetes romanos, desfile de lexións, loita de gladiadores, carreiras de cuadrigas etc.

## Festa do Esquecemento 2011 
Algunhas das actividades desenvolvidas na Festa do Esquecemento 2011:
* Venres ás 23:00 h.
::* Acto de invocación as deusas Xuno e a deusa Mae-Callaech.
* Sábado 24-08-2011.
::* Escaramuzas e liortas entre castrexos e romanos polo macelum.
::* Obradoiros, xogos, desfiles, animacións...
::* Ludi gladiatori (Loitas de gladiadores).
::* Vodas e nasciturus: Flamen Marco Flavio Sabino e Druída Rodrigísturis.
::* Selado do Pacto de Hospitalidade de grupos invitados coa Civitas Limicorum.
::* Cea de confraternización castrexa e romana.
* Domingo 25-08-2011.
::* Expugnatium: Os castrexos non pagan impostos, participan: Caetra, Lugdunum, Tir Na Nog, Civitas Lucensis e Lucus Equites.
::* Representación do Cruzamento do Lethes.
::* Batalla entre Castrexos e Romanos.
::* Desfile xeral dos grupos Castrexos e Romanos cun gran percorrido.
::* Circo romano.
::* Troula romana.
::* Demostracións ecuestres a cargo do grupo Lucus Equites.

## Galería de imaxes 

File:O paso do río Lethes.jpg
File:Esquecemento 2011-5.jpg
File:Equites. Festa do esquecemento. 2011. Xinzo de Limia.jpg
File:Festa do esquecemento. Xinzo de Limia.jpg

## Notas 
## Véxase tamén 
### Ligazóns externas 
* Asociación Cultural Civitas Limicorum
* Recompilación na rede de novas relacionadas coa festa do esquecemento
Txetxu Rojo

**José Francisco "Txetxu" Rojo Arroitia**, nado en Bilbao o 28 de xaneiro de 1947 e finado en Leioa o 23 de decembro de 2022, foi un futbolista e adestrador de fútbol vasco. Xogaba de extremo esquerdo e foi internacional coa selección española. Era o irmán to tamén furbolista, José Ángel Rojo.

## Traxectoria 
### Como futbolista 
Formouse nas categorías inferiores do Athletic Club ata o ano 1965, cando pasa a formar parte do primeiro equipo, debutando na primeira división española o 26 de setembro de 1965 no partido Córdoba CF 1 - Athletic Club 0. Xogaba na demarcación de dianteiro.

Co club bilbaíno disputou un total de 413 encontros en Primeira División converténdose no segundo xogador con máis partidos disputados da historia do Athletic. Nestas dezasete tempadas anotaría un total de 48 goles e gañaría dúas Copas do Rei.

Foi internacional coa Selección española de fútbol en 18 ocasións anotando tres goles.

Con motivo da súa retirada en 1982 o Athletic celebrou un partido de homenaxe contra a Selección de fútbol de Inglaterra.

### Como adestrador 
Comezou, en 1982, a súa carreira como adestrador nas categorías inferiores do Athletic Club. No ano 1986, volve ao Athletic para adestrar ao equipo filial, Bilbao Athletic, na Segunda División, pasando na tempada 1989-1990 ao primeiro equipo.

Na tempada 1990–91 chega a Vigo en medio da tempada a un Celta de Vigo en Segunda División que ía a deriva con Maguregui como técnico. A tempada seguinte con Rojo na bancada e Vlado Gudelj no campo o Celta consegue o ascenso gañando o campionato de Segunda División. Xa na máxima categoría pasou de loitar pola permanencia a disputar a final da Copa do Rei en Madrid que perdeu nos penaltis ante o Real Zaragoza.

Antes de concluír a tempada Rojo decidiu abandonar o Celta para fichar polo Osasuna ante a venda por parte do club céltico de xogadores importantes.

Tras adestrar a Osasuna e Lleida, na tempada 1997–98 ficha polo UD Salamanca e un ano máis tarde polo Real Zaragoza. No club aragonés consegue o mellor posto en Liga como adestrador, cuarto, na tempada 1999–00 e onde destacou como xogador Savo Milošević que conseguiu unha gran revalorización por ser o goleador do equipo durante as dúas tempadas. A raíz deste éxito volveu á bancada do Athletic Club, onde permaneceu un ano na tempada 2000-2001, para volver outra vez ao Zaragoza na 2001-2002.

Remataría a súa carreira de adestrador na tempada 2003–04 no Rayo Vallecano.
## Notas
## Véxase tamén 
### Ligazóns externas 
* Ficha de Rojo (jugador) en la web del Athletic Club
* Ficha de Txetxu Rojo en BDFutbol
* Ficha de Rojo (entrenador) en la web del Athletic Club
* Ficha de Rojo (entrenador) en BDFutbol
* Ficha oficial de Txetxu Rojo en RFEF
Tamara Valderrama

**Tamara Valderrama Santomé**, nada en Vigo en 1979, é unha patinadora sobre rodas e adestradora galega.

## Traxectoria 
Comezou a patinar con oito anos. Competiu en cinco mundiais, noutros tantos campionatos europeos, seis Copas de Europa, dúas Copas de Italia, dúas Taças Latinas en Portugal e foi campioa de España absoluta no ano 2000 e podio en tódalas súas participacións. No ano 2006 retirouse do patinaxe individual pero continuou en activo co Grupo Show do Club Valladares, do que tamén é coreógrafa e adestradora da súa escola de promesas, co que gañou o Torneo de Italia da especialidade, e da Asociación Deportiva de Patinaxe Artística de Salvaterra de Miño

É licenciada en Bioloxía pola Universidade de Vigo e mais en INEF, e compaxina as súas actividades dando clases de bioloxía.

## Notas
Mario Mandžukić

**Mario Mandžukić**, nado o 21 de maio de 1986 en Slavonski Brod, é un futbolista croata. Xoga de dianteiro e o seu club actual é o&nbsp;Juventus FC. Ademais, é internacional na selección de Croacia.

## Traxectoria 
### Club 
Mandžukić deu os seus primeiros pasos coma xogador no TSF Ditzingen alemán. Entre 1997 e 2003 xogou no NK Marsonia, antes de pasar unha tempada no NK Željezničar. Á seguinte tempada volveu ao Marsonia, para fichar posteriormente polo NK Zagreb. No verán de 2007, foi fichado polo NK Dinamo Zagreb por 1.3 millóns de dólares.

O 14 de xullo de 2010, Mandžukić fichou polo VfL Wolfsburg a cambio de 8 millóns de dólares.

O 10 de xullo de 2014, Mandžukić asinou un contrato de catro anos co Atlético de Madrid, equipo que pagou 22 millóns de euros ó Bayern München pola súa fichaxe.

O 22 de xuño de 2015, confirmouse a súa fichaxe polo Juventus FC da Serie A por 19 millóns de euros.

### Selección 
Mandžukić debutou coa selección de Croacia o 17 de novembro de 2007 contra Macedonia. O 10 de setembro de 2008, anotou o seu primeiro gol con Croacia na derrota por 4-1 contra a selección de Inglaterra.

Foi incluído tamén no equipo da selección croata para a disputa da Eurocopa de Polonia/Ucraína de 2012. No debut da súa selección, anotou dous goles contra a selección de Irlanda.

## Palmarés 
### Club 
;Dinamo Zagreb
* **Prva HNL: 3**
:: 2007–08, 2008–09, 2009-10

* **Copa de Croacia: 2**
:: 2007–08, 2008–09

;Bayern München
* **Fußball-Bundesliga: 2**
:: 2012–13, 2013–14

* **DFB-Pokal: 2**
:: 2012–13, 2013–14

* **Supercopa de Alemaña: 1**
:: 2012

* **Liga de Campións da UEFA: 1**
:: 2012–13

* **Supercopa de Europa: 1**
:: 2013

* **Copa Mundial de Clubs da FIFA: 1**
:: 2013

;Atlético de Madrid
* **Supercopa de España: 1**
:: 2014

## Notas 
## Véxase tamén 
### Ligazóns externas 
* Perfil de Mandžukić en FIFA.com
William McKinney

**William McKinney**, nado en 1946, é un sociólogo e pastor estadounidense, director emérito da Pacific School of Religion.

## Traxectoria 
Foi director de investigacións do Comité de ministros interiores da Igrexa Unida de Cristo (1974-1985), presidente da Religious Research Association (1984), deán e profesor no Seminario Teolóxico de Hartford (1985-1996) e presidente e profesor de relixión americana na Pacific School of Religion (1996-2010) en Berkeley (California), e é ministro da Igrexa Unida de Cristo. Investigou sobre as dinámicas das congregacións protestantes e a historia recente e perspectivas das denominacións protestantes maioritarias.

### Obras 
* McKinney, William, David A. Roozen, e Jackson W. Carroll.'' Religion's Public Presence: Community Leaders Assess the Contribution of Churches and Synagogues.* An Alban Institute publication. Washington, D.C.: Alban Institute, 1982. OCLC 10069485 
* McKinney, William. *Public Perceptions of the United Church of Christ: An Exploratory Study*. Nova York: Board for Homeland Ministries, 1982. OCLC 36882784 
* David Roozen, William McKinney e Jackson W. Carroll. *Varieties of Religious Presence*. Nova York: Pilgrim Press, 1984
* Jackson Carroll, Carl S. Dudley e William McKinney *Handbook for Congregational Studies*. Nashville: Abingdon Press, 1986
* Roof, Wade Clark, e William McKinney. *American Mainline Religion: Its Changing Shape and Future. New Brunswick,* [N.J.]: Rutgers University Press, 1987. ISBN 978-0-8135-1216-7 
* McKinney, William. *The Responsibility People: Eighteen Senior Leaders of Protestant Churches and National Ecumenical Agencies Reflect on Church Leadership.* Grand Rapids, Mich: W.B. Eerdmans, 1994 
* Nancy Ammerman, Jackson Carroll, Carl Dudley e William McKinney *Studying Congregations: A New Handbook'' Nashville: Abingdon, 1998

## Véxase tamén 
### Ligazóns externas 
* Blog de William McKinney na Pacific School of Religion
Víctor Moscoso

**Victor Moscoso**, nado en Oleiros o 28 de xullo de 1936, é un artista estadounidense, recoñecido pola súa produción psicodélica e cómics underground nos anos 60 e 70 en San Francisco.

## Traxectoria
De orixe galega, estudou primeiro na Cooper Union de Nova York, logo na Universidade Yale e despois no Instituto de Arte de San Francisco, onde tamén foi mestre.

Moscoso foi o primeiro artista con formación académica e experiencia que se expresou con pósters rock, sendo tamén dos primeiros que usou fotos nas súas obras. Viuse influenciado por pintores como Josef Albers, un dos seus mestres en Yale.

As súas pezas son incluídas tanto en obras de músicos de sona internacional como en animacións para a televisión polas cales recibiu numerosos premios, ao igual que o seu traballo en cómics underground.

Reside en San Francisco.

## Notas
## Véxase tamén
### Ligazóns externas
*Páxina oficial 
*Guía de pósters rock and roll
*Blog especializado
Saratov

**Saratov** (en ) é unha cidade localizada no sur de Rusia, centro administrativo do Óblast de Saratov, un dos principais portos do río Volga e nó ferroviario e de comunicacións por estrada, ten aeroporto internacional a súa poboación é de 837.831 habitantes (2010) e constitúe un centro industrial diversificado e é sede de numerosas institucións culturais e pedagóxicas. Fundouse como unha fortaleza para gardar as fronteiras do sur de Rusia en 1590, desenvolvéndose na segunda metade do século XVIII como centro do comercio de peixe e sal e no XIX de gran. A partir da década de 1930 comezou a industrialización da cidade.

## Véxase tamén 
### Ligazóns externas 
* Páxina oficial
Zoran Marić

**Zoran "Džimi" Marić**, nado en Boka (Iugoslavia) o 21 de febreiro de 1960, é un exfutbolista e actual adestrador de fútbol serbio. Xogaba de dianteiro e foi internacional coa selección iugoslava. Actualmente adestra a selección serbia sub-19.

## Traxectoria 
### Como xogador 
Comezou a xogar no Novi Sad, segundo club da cidade co mesmo nome, a onde chega con 17 anos e permanece dúas tempadas, na Segunda División do fútbol iugoslavo.

Dende onde dá o salto ao Vojvodina, onde militará oito tempadas, ata o decembro de 1987. Durante esa etapa foi internacional coa selección iugoslava de fútbol en tres ocasións, aínda que non disputou ningún encontro oficial.

No inverno de 1988 chega ao Celta de Vigo en calidade de cedido para cubrir a baixa do goleador Baltazar, catro meses parado a causa dunha operación. Neste primeiro ano disputa un total de trece encontros de Liga, marcando catro goles.

A tempada seguinte pode permanecer en Vigo ao autorizarse por primeira vez tres estranxeiros por equipo. Nesta segunda tempada disputa 32 encontros pese a que o dianteiro centro era o brasileiro Amarildo.

No curso 1989-90 comezaron os seus problemas cas lesións, tendo que pasar polo quirófano, e véndose obrigado a unha segunda operación ao comezo da seguinte tempada.

Posteriormente volvería a recaer e deixou a práctica profesional do fútbol para pasar a oxeador técnico do Celta.

Porén Maric faría tería unha segunda aventura no fútbol, esta vez nas filas do SD Compostela, onde xogaría dúas boas tempadas sen conseguir o ascenso. No ano 1993, e aos 33 anos, retírase definitivamente dos terreos de xogo.

### Como adestrador 
Sete anos despois o propio SD Compostela daríalle a oportunidade de debutar como adestrador, aínda que so foi durante a segunda parte do campionato para tentar salvala categoría, obxectivo que non conseguiu.

Tras estar como director das categorías inferiores da Vojvodina, no ano 2005 dirixe ao primeiro equipo, co cal remata a tempada na sexta posición. Tres anos despois volvería a adestralo, levándoos ao subcampionato e clasificando ao equipo para a Copa da UEFA.

Zoran Maric, ten un fillo, Goran, que tamén vestiu a camiseta do primeiro equipo do Celta de Vigo, tras formarse nas súas categorías inferiores.
Luleå HF

O **Luleå HF** é un equipo profesional de hóckey sobre xeo da cidade de Luleå (Suecia). Actualmente compite na SHL (a máxima categoría do hóckey sobre xeo sueco), competición que gañou en 1996. Trátase do equipo situado máis ao norte do país de toda a Elitserien e xoga nesta categoría de xeito ininterrompido dende a tempada 1984-85. Debido ao seu rendemento estable cada ano na liga regular, o equipo nunca tivo que xogar o *Kvalserien* para manter a categoría. Xoga os seus partidos como local no Coop Arena, un pavillón con capacidade para 6.300 espectadores.

## Palmarés 
* **2 SHL:** 1996, 2025
* **1 Champions Hockey League:** 2015
* **1 European Trophy:** 2012

## Xogadores 
### Números retirados 
* 12. Johan Strömwall
* 22. Hans Norberg

## Véxase tamén 
### Ligazóns externas 
* Sitio web oficial do Luleå HF
Pelopia

**Pelopia**, máis raramente coñecida como **Mnesiphae**, é unha figura da mitoloxía grega, a filla de Tiestes.

## Mito 
Tiestes estivera a loitar co seu irmán xemelgo Atreo polo trono de Micenas durante algún tempo, á vez que mantiña unha relación amorosa con Aérope, a muller de Atreo. Como vinganza por esta relación, Atreo matou os fillos de Tiestes e serviunos nun banquete, acto polo cal Tiestes xurou vinganza. 

Un oráculo vaticinou a Tiestes que se tiña un fillo coa súa propia filla, Pelopia, este seu fillo podería matar a Atreo. Así, cando Pelopia, que estaba en Sición na corte do rei, achegouse á beira do río para lavar as súas roupas que se mancharan con sangue durante un sacrificio ritual, foi atacada e violada por Tiestes que cubría a súa cara para que non ser recoñecido, aínda que ela logrou quitarlle a espada. 

Pouco despois, Atreo chegou a Sición na procura de seu irmán e pensando que Pelopia era filla de Tesproto (rei de Sición), pediulle a man e Tesproto concedeulla sen lle revelar a verdade. Como Pelopia estaba preñada por Tiestes, axiña pariu un fillo, Existo, a quen abandonou.

Pero o meniño sobreviviu. Un pastor atopou o neno e deullo a Atreo, que o educou como fillo propio. Cando xa o fillo era adulto, Tiestes foi capturado por Agamenón e Menelao en Delfos e entregado a Atreo, quen o enviou a Existo para que o matase. Existo levaba a espada que unha vez pertencera a Tiestes, a que lle quitara Pelopia; Tiestes recoñeceuna e preguntoulle a Existo sobre dela. Existo chamou a Pelopia, e esta contoulle como conseguiu a arma. 

Logo de recoñecer a Tiestes e o feito que el fora o violador, Pelopia matouse coa espada de seu pai. Existo entón matou a Atreo -cumprindo así a maldición do oráculo- e restauroulle o reino a Tiestes.

## Notas
Shkodër

**Shkodër** ou **Shkodra** é unha cidade do noroeste de Albania, capital do distrito de Shkodër e do condado co mesmo nome. Estímase que no ano 2004 contaba cunha poboación de 90.000 habitantes, o que a converte na cuarta cidade máis grande do país.

## Historia
No século III a. C. xa era capital da tribo iliria dos Ardeanos, cuxo último rei, Genthius, mantivo a súa independencia ata o 168 a. C. cando foi derrotado polos romanos baixo o mando do xeneral Paulo Emilio durante as terceiras guerras ilirias, pasando a ser a provincia romana de Praevalitania.

Coa división do Imperio Romano entre occidente e oriente Shkodër sería asignada ao dominio bizantino.

Co comezo da chegada das tribos eslavas no século VII as fronteiras do Imperio Bizantino retroceden, quedando a zona baixo dominio serbio. Quen a manterán dende o ano 1040 ata 1396, cando cae en poder dos venecianos e no ano 1479 na do Imperio Otomán.

Coa caída do Imperio Otomán a raíz da primeira guerra mundial a zona de Shkodër queda baixo dirección do goberno sito en Tirana, que pouco duraría debido á conquista do mesma por parte de Alemaña no marco da segunda guerra mundial. Queda baixo autoridade xermana ata que a resistencia antifascista dirixida polo movemento comunista de Enver Hoxha libera o país no ano 1941 e instaura a República Popular de Albania, que se manterá ata 1992, trala morte do líder comunista un ao antes e a raíz do período convulso que sofre Europa do Leste.

No século XIX a cidade converteuse un importante centro industrial (principalmente industria mecánica e eléctrica), comercial e cultural, sendo sede dunha Universidade.

## Xeografía
A cidade aséntase a 25 quilómetros da costa, entre dous ríos e ao carón do lago do mesmo nome, o máis grande dos Balcáns, e rodeada de montañas. A parte montenegrina do lago Shkodër foi nomeado parque nacional no ano 1983. Do mesmo lago sae o río Buene, un dos poucos ríos navegábeis do país, que desemboca no Mar Adriático.

## Monumentos
Un dos principais monumentos de Shkodër é o Castelo de Rozafa, situado no promontorio que domina a cidade foi fundado polos ilirios e dominado por tódalas civilizacións que pasaron pola convulsa zona, sendo particularmente famosa a resistencia que nel levaron a cabo durante a primeira guerra mundial os otománs baixo a dirección de Hassan Riza Pasha e Essad Pasha.

## Deportes
É a sede do equipo de fútbol Klubi Sportiv Vllaznia Shkodër, fundado en 1919 e que ao longo dos anos sufriu constantes cambios de nome, no seu palmarés ten 9 títulos da Liga albanesa de fútbol, 6 Copas e 2 Supercopas. O club participou na Copa de Europa 1978-79.

## Véxase tamén
### Ligazóns externas
*Páxina web de Shkodër 
*Ficha do Klubi Sportiv Vllaznia Shkodër
Rizarios

Os **rizarios** ou ***Rhizaria*** é un supergrupo de microorganismos que comprende numerosas especies de protistas eucariotas unicelulares. Este supergrupo foi proposto por Cavalier-Smith en 2002. Os seus membros varían considerablemente en forma, pero a maior parte son ameboides con pseudópodos filosos, reticulosos, ou sostidos por microtúbulos. Moitos producen cunchas ou esqueletos, que poden ser bastante complexos en estrutura, e forman a gran maioría dos protozoos fósiles. Case todos teñen mitocondrias con cristas tubulares.

## Grupos 
Hai tres grupos principais dentro de Rhizaria:

* Cercozoa (cercozoos) - Varias amebas e flaxelados, xeralmente con filopodios, comúns nos solos.
* Foraminifera (foraminíferos) - Ameboides con pseudópodos reticulosos, comúns no bentos mariño.
* Radiolaria (radiolarios) - Ameboides con axopodios, comúns no plancto mariño.

Algúns outros grupos, como Phytomyxea e Ascetosporea, parasitos de plantas e animais respectivamente, e a peculiar ameba *Gromia*, poden incluírse dentro dos cercozoos, pero nalgunhas árbores filoxenéticas sitúanos preto dos foraminíferos. Os diferentes grupos que forman Rhizaria considéranse moi emparentados baseándose principalmente nas súas semellanzas xenéticas, e foron considerados como unha extensión de Cercozoa. O nome Rhizaria para o grupo ampliado foi establecido por Cavalier-Smith en 2002, o cal tamén incluíu os centrohélidos e Apusozoa.

## Relacións evolutivas 
Rhizaria forma parte do clado Bikonta de eucariotas, que tamén comprende os Archaeplastida, os Chromalveolata, os Excavata, e algúns grupos menores difíciles de situar como Apusozoa e os Centrohelida. Como membros de Bikonta, todos descenden dun eucariota heterótrofo con flaxelos.

Historicamente, moitos rhizaria foron considerados animais, debido á súa mobilidade e metabolismo heterótrofo. Porén, cando se implantou o sistema de 5 reinos e substituíu o de dous (animal, vexetal), os organismos hoxe incluídos en Rhizaria foron situados no reino Protista (Rhizaria substitúe a parte do grupo dos rizópodos das antigas clasificacións). Máis tarde, a atención dos taxonomistas centrouse na clasificación do dominio eucariota e no carácter parafilético do reino Protista. Despois de moito debate, que aínda continúa, os Rhizaria emerxeron como un grupo monofilético.

## Notas 
## Véxase tamén 
### Ligazóns externas 
* Filoxenia molecular dos protistas ameboides. Árbore filoxenética de Rhizaria
* Árbore dos eucariotas
Félix Carnero

**Félix Javier Carnero Correa**, nado en Bouzas (Vigo) o 1 de xuño de 1948 foi un xogador, adestrador e directivo de fútbol galego.

Foi pai do tamén futbolista Pablo Carnero.

## Traxectoria 
### Como futbolista 
Iniciouse nos conxuntos infantís de Apache e Amanecer, pasando na categoría xuvenil ao Celta de Vigo e despois ao Rápido de Bouzas. Volvendo despois ao Celta, esta vez ao primeiro equipo. Non logra asentarse no equipo, polo que na tempada 1968-69 é traspasado ao Castellón por 100.000 pesetas. Permanecería no levante seis tempadas, nas que acada o ascenso a Primeira División e chega a disputar unha final de Copa.

No ano 1974 volve ao Celta, pero o club non completaría unha boa campaña descendendo a Segunda División pese ao que a actuación de Félix é moi regular, xogando 30 partidos e marcando dous goles. En segunda, nunha tempada na que é o máximo anotador do equipo con nove tantos, o Celta fai moi bo ano conseguindo o ascenso. Porén a tempada seguinte volveu descender e déuselle a baixa, pasando a formar parte do equipo técnico.

### Como adestrador 
Na tempada 1981-82 desempeñou a tarefa de segundo adestrador do primeiro equipo xunto a Milorad Pavić. Posteriormente converteuse en primeiro adestrador do Celta na tempada 1983-84, trala dimisión de Luis Cid Pérez, Carriega. Ao ano seguinte continúa no posto, conseguindo o ascenso a Primeira.

O seu último ano como adestrador do Celta foi a campaña 1985-86 sendo substituído por José Luis García Traid na décimo terceira xornada. Posteriormente adestrou o Arousa e o Lugo.

### Como directivo 
Pasados uns anos Félix Carnero ocuparía os postos de Secretario Técnico e Director Deportivo do Celta durante un período longo e frutífero para o club vigués.

Finalmente abandonou o club a finais do ano 2007 ao non contar no proxecto do novo presidente do Celta, Carlos Mouriño, e foi substituído por Ramón Martínez.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do adestrador en BDFutbol .
Leicester

**Leicester** é unha cidade de Inglaterra, capital do condado de Leicestershire, e unha das cidades máis importantes da provincia das Midlands do Leste. A súa poboación é de 305.700 habitantes (441.213 no total da súa área urbana), o que significa que é a 10ª cidade máis grande do Reino Unido.

Conserva salientables ruínas da época romana, cando o pobo se chamaba *Ratae Corieltauvorum*. Na idade Media foi unha das 5 cidades fortificadas polos dinamarqueses no Danelaw. Nos seguintes séculos foi un centro de comercio local. Coa revolución industrial chegou o ferrocarril e o crecemento. Actualmente é unha das cidades inglesas cunha maior presenza de minorías étnicas, por mor da inmigración de xente do sur de Asia.

Un dos seus reclamos turísticos máis importantes é o National Space Centre, no cal expóñense diversos vehículos espaciais.

## Cultura 
### Música 
O baixista de Queen, John Deacon, naceu en Leicester o 19 de agosto de 1951.

### Deporte 
O Leicester City F.C. xogou máis de 40 tempadas na Premier League inglesa de fútbol, sendo campión na tempada 2015/2016 a mans de Claudio Ranieri e sendo subcampión na antiga First Division en 1928/29. Tamén foi finalista da Copa FA en 1949, 1961, 1963 e 1969. Na tempada 2015-16 proclamouse campión da Premier League (o 2 de maio de 2016 despois de sacar 7 puntos ao Tottenham a falta de dúas xornadas), maior fito logrado pola institución en máis de cen anos e o primeiro título da máxima categoría en toda a súa historia.

O Leicestershire County Cricket Club, un dos 18 clubs de primeira clase de crícket, ten a súa sede en Leicester.

## Notas 
## Véxase tamén
### Outros artigos
* Leicester Tigers
* Welford Road Stadium
### Ligazóns externas
* Goberno local de Leicester
Vaca (homónimos)

O termo **Vaca** pode referirse a:

***Vaca** (*Bos taurus*), un animal doméstico originario de Europa;
***Vaca**, unha arte de pesca de arrastre e o barco que pesca con esa arte;
***Vaca mariña** o **Vaca de mar** (*Odobenus rosmanus*), a morsa;
****Vaca***, filme polaco de 2018 dirixido por Małgorzata Szumowska, titulado orixinalmente *Twarz*.

Como topónimo, pode referirse a:

;En Galiza
***Cabeza de Vaca**, parroquia do concello de Ourense;
****Cabeza de Vaca**, lugar de dita parroquia;
***Cabeza de Vaca**, lugar da parroquia de Piñor, no concello de Barbadás;
***Cabeza de Vaca**, lugar da parroquia de Narla, no concello de Friol;
***Vacaferreira**, lugar da parroquia de Baroncelle, no concello de Abadín;
***Vacaría**, lugar da parroquia de San Salvador de Budiño, no concello do Porriño;
***Vacariza**, lugar da parroquia de Samarugo, no concello de Vilalba.

## Véxase tamén
### Outros artigos
Modo Hockey

O **Modo Hockey** ou **MODO Hockey** é un equipo profesional de hóckey sobre xeo da cidade de Örnsköldsvik (Suecia). Actualmente xoga na máxima categoría do hóckey sobre xeo sueco, a SHL, competición que gañou en dúas ocasións (1979 e 2007). Foi fundado en 1921 e xoga os seus partidos como local no Fjällräven Center (antes coñecido como *Swedbank Arena*) dende 2006. Ata aquela, o equipo xogaba en Kempehallen, a partir de 1964.

## Palmarés 
* **2 SHL:** 1979 e 2007

## Notas 
## Véxase tamén 
### Ligazóns externas 
* Sitio web oficial do Modo Hockey 
* MODO Hockey Museum - Opens 2013/14